Publication: Magyar Közlöny
Issue: MK-2002-39 (Year: 2002, Number: 39)
Era: 1990-2004
Section: A sportról szóló 2000. évi CXLV. törvény 69. §-ának
Paragraph Index: 939

4. A Közalapítvány gazdálkodása A Közalapítvány által a sportról szóló 2000. évi CXLV. törvény alapján a mûködési kiadásokra fordítható összeg felhasználásának céljait a Kuratórium évente határozza meg. A Közalapítvány céljainak elérésére tevékenységének gyakorlása során a Közalapítvány vagyona és annak hozadékai használhatók fel, törzsvagyon sérelme nélkül. Olyan felajánlást, vagyoni hozzájárulást, amely a közalapítványi célra közvetlenül nem hasznosítható, értékesíteni kell, s az így befolyt összeget kell a Közalapítvány vagyonába helyezni. A Közalapítvány hitelt nem vehet fel sem külföldi, sem belföldi hitelezõktõl. A Közalapítvány gazdálkodását a Ptk. 74/G. § (8) bekezdése szerint az Állami Számvevõszék ellenõrzi.

Source: https://magyarkozlony.hu/hivatalos-lapok/d6046775f3be07673422ef1fec4da72543703c10/dokumentumok/f7eb538010703d8c0ef692449599fdd214fa4c52/letoltes